Diari Oficial de la Generalitat Valenciana


Sumari del DOGV 4550, del 23-07-2003 (2003/8629)

ORDE de 30 de juny de 2003, de la Conselleria de Cultura, Educació i Esport, per la qual es suprimixen unitats i llocs de treball del col·legi públic d'Educació Infantil i Primària Rodolfo Tomás Samper d'Elx-l'Altet.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4550

Data del DOGV
:   23-07-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/8629


Data del document
:   30-06-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Elx
    * ensenyament primari
    * personal docent
    * centre d'ensenyament

ORDE de 30 de juny de 2003, de la Conselleria de Cultura, Educació i Esport, per la qual es suprimixen unitats i llocs de treball del col·legi públic d'Educació Infantil i Primària Rodolfo Tomás Samper d'Elx-l'Altet. [2003/X8629]
  
El Decret 233/1997, de 2 de setembre (DOGV de 08.09.1997), del Govern Valencià, va aprovar el vigent Reglament Orgànic i Funcional de les escoles d'Educació Infantil i dels col·legis d'Educació Primària. De conformitat amb el que establix l'article primer, la Conselleria de Cultura i Educació, per mitjà d'orde, pot crear o suprimir unitats.
  
L'Orde de 10 de gener de 1997 (DOGV de 24.01.1997), de la Conselleria de Cultura, Educació i Ciència, establix les plantilles tipus de les escoles d'Educació Infantil (2n. cicle) i col·legis d'Educació Primària públics, de titularitat de la Generalitat Valenciana, determinant els llocs de treball docent que corresponen als centres dels nivells assenyalats, atenent el seu nombre d'unitats.
  
Les ordes de 21 de gener de 1997 (DOGV de 28.01.1997) i de 17 de març de 2000 (DOGV de 29.05.2001), de la Conselleria de Cultura i Educació, van actualitzar, respectivament, el catàleg d'unitats i el de llocs de treball docent de tots els centres públics d'Educació Infantil (2n. cicle), Educació Primària i Educació Especial, que configuraven la xarxa pública de titularitat de la Generalitat Valenciana. Amb posterioritat, estes ordes han experimentat modificacions parcials.
  
L'Orde de 22 d'abril de 2003 (DOGV de 14.05.2003), de la Conselleria de Cultura i Educació, ha sigut l'última d'estes disposicions legals que ha modificat les anteriors, establint en la disposició final tercera que els seus efectes s'entendran referits a partir del començament del curs escolar 2003-04.
  
El Col·legi Públic Rodolfo Tomás Samper, d'Elx-l'Altet, de conformitat amb esta última disposició legal, estava previst que no experimentara modificacions. No obstant això, atés que l'acabament de les obres de l'Institut d'Educació Secundària d'Elx-Torrellano permetrà la seua posada en funcionament per al curs 2003-04, és procedent que es suprimisquen les unitats del Primer Cicle d'Educació Secundària Obligatòria del citat col·legi públic per tal que se'n produïsca l'escolarització en l'Institut.
  
En ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
El Col·legi Públic Rodolfo Tomás Samper, amb codi 09240343, d'Elx-l'Altet, experimentarà, per al curs pròxim 2003-04, les modificacions següents:
  
a) Supressió de quatre unitats del primer cicle d'educació secundària obligatòria.
  
b) Supressió dels següents llocs de treball docent: 1 ESO-Anglés, 1 ESO-Valencià, 2 ESO-Matemàtiques/Ciències Naturals i 1 ESO-Socials/Geografia i Història.
  
Segon
  
Les modificacions especificades en l'apartat anterior seran introduïdes en el catàleg d'unitats i de llocs de treball docent dels centres d'Educació Infantil i Primària que configuren la xarxa pública de titularitat de la Generalitat Valenciana.
  
DISPOSICIÓ ADDICIONAL
  
La present disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, d'Ensenyament i de Personal Docent, perquè, en l'àmbit de les seues respectives competències, adopten totes les mesures necessàries per a l'execució del que disposa esta orde.
  
Segona
  
Esta orde entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2003-2004.
  
Tercera
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció contenciosa administrativa, la present orde, que posa fi a la via administrativa, es podrà recórrer potestativament en reposició, o bé plantejar directament un recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport, en el termini d'un mes a comptar de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació.
  
València, 30 de juny de 2003
  
El conseller de Cultura, Educació i Esport,